**Syntaksis, tiidwurden 1**

1. Wat is der mis mei de ûndersteande sinnen?
a. Petra hat it foar ús regeld. d. Us buorjonge stammert in bytsje.
b. Se tekende in popke op it servetsje. e. Se hat neat fan it prikje fielt.
c. Ik hoop dat it slagget. f. Wannear hâld it no ris op?

2. Hoe bûchst de ûndersteande tiidwurden?
notiid: ik / do / hy / wy ...
doetiid: ik / do / hy / wy ...
mulwurd: ik ha ...
a. brippe
b. brippelje
c. brobbe
d. brobje

3. Wol of net in -n?
a. Gean dêr mar efkes sitte(n)! e. Wêr hast dyn jas hingje(n)?
b. Ik besykje dy te helpe(n). f. Al dat prate(n) wurdt in mins net better fan.
c. Wolst my miskien efkes helpe(n)? g. Hy kaam de keamer yn stoarmje(n).
d. Ik fiel it hieltyd kribelje(n). h. Ik fyn it eins net kinne(n).

4. Wat is in nammefoarm? En wat in doelfoarm? En wat is in gerundium?

5. Helje de hollannismen út de folgjende sinnen:

a. Frits giet mei Janneke trouwen. e. Ik gean in ein te fytsen.
b. It bliuwt mar reinen. f. Komst jûn efkes lâns fytsen?
c. Komst jûn by ús iten? g. Se bliuwt mar eameljen oer de hege prizen.
d. Wat giest moarn dwaan? h. Wêrom giest net efkes sitten?

6. Wat ha de ûndersteande tiidwurden mienskiplik?
a. sitte, stean, lizze, hingje, driuwe, plakke, kleve, klibje, heakje, stekke, stykje, stûkje, wenje, bestean ...
b. sitte, stean, lizze, hingje

7. Set oer yn goed Frysk:
a. Gemeente, laten wij bidden! e. Jij regelde vroeger de dingen die ik nu regel.
b. We moeten het blijven proberen. f. Jij regelt nu de dingen die ik vroeger regelde.
c. Ik laat iemand komen om het op te lossen. g. Dat wordt voor u besteld, mevrouw.
d. Regel jij het of regel ik het? h. Laat ik daar maar niks over zeggen.

8. Wat is de hitende foarm (hjittende foarm, gebiedende wijs) fan:
a. wêze
b. wachtsje, harkje, stopje
c. alle oare Fryske tiidwurden?

9. Jou antwurd op de folgjende fragen:
a. Yn hokker fiif situaasjes wurdt neffens de reader de ynfinityf op -n brûkt?
b. Popkema neamt fjouwer fan dy fiif. Hokker binne dat?
c. Wêr yn Fryslân wurdt de fyfde konstruksje wol brûkt en wêr net?
d. Der is noch in sechsde situaasje dat de ynfinityf op -n brûkt wurdt, nammentlik mei 'fine': 'Ik fyn har wol moai sjongen', 'Se fûn it wol moai lykjen'. Fynsto sokke sinnen goed?
e. Witsto wat de noarm oer sokke sinnen mei 'fine' seit?
f. Op hokker klank en letter einiget it mulwurd fan -je-tiidwurden?
g. Jou ris alle notiids- en doetiidsfoarmen fan 'regelje' en 'tekenje'.
h. Lis út wêrom't 'Ik hoop dat it slagget' gjin goed Frysk is.
i. Binne de folgjende tiidwurden transityf of yntransityf? a. meitsje d. skrikke b. gûle e. siede c. fervje f. sliepe
j. De hitende foarm ('gebiedende wijs') is yn it Frysk hast altyd gelyks oan in oare tiidwurdfoarm. Hokker is dat? k. Hokker fjouwer tiidwurden hawwe in ôfwikende hitende foarm?
l. Hokker fan dy fjouwer falt bûten de skriuwtaalnoarm?